Partio Ekologia "La Verduloj"

La Partio Ekologia "La Verduloj" (PEV) - portugale Partido Ecologista "Os Verdes" - estas nacia ekologia-alternativa politika partio en Portugalio. Ĝi fondiĝis dum la jaro 1982, kaj komence estis proksime parenca al la portugala komunisma partio. Ekde pluraj parlamentaj balotoj la partio estas duono de oficiala koalicio kun tiu partio. "La Verduloj" havas multajn mandatojn en lokaj asembleoj kaj du seĝojn en la Asembleo de la Respubliko, la nacia parlamento.

Sur eŭropa nivelo, ekzemple en la parlamento kaj gvida komisiono de la Eŭropa Unio, la partio estas parto de la transnacia Eŭropa Verda Partio kaj de la parlamenta Frakcio de la Verduloj kaj Eŭropa Libera Alianco.

 Eksteraj ligiloj 

  oficialaj paĝoj de la partio
  bazaj informoj pri la partio sur la paĝaro de la Eŭropa Verda Partio

Kategorio:Ekologiaj partioj